Zadeva C‑266/13

L. Kik

proti

Staatssecretaris van Financiën

(Predlog za sprejetje predhodne odločbe,

ki ga je vložilo Hoge Raad der Nederlanden)

„Predhodno odločanje — Socialna varnost — Uredba (EGS) št. 1408/71 — Sporazum med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb — Državljan države članice, v kateri ima prebivališče, ki je zaposlen na krovu plovila za polaganje cevovodov, ki pluje pod zastavo tretje države — Delavec, prvotno zaposlen pri podjetju s sedežem na Nizozemskem, nato pa pri podjetju s sedežem v Švici — Delo, ki se je zaporedoma opravljalo v epikontinentalnem pasu, ki meji na tretjo državo, v mednarodnih vodah in v delu epikontinentalnega pasu, ki meji na nekatere države članice — Osebno področje uporabe navedene uredbe — Določitev zakonodaje, ki se uporablja“

Povzetek – Sodba Sodišča (peti senat) z dne 19. marca 2015

Socialna varnost – Delavci migranti – Zakonodaja Unije – Področje osebne uporabe – Delavec s stalnim prebivališčem v državi članici, ki je zaposlen pri podjetju s sedežem na ozemlju Švicarske konfederacije, ki je tretja država, ki je za namene Uredbe št. 1408/71 izenačena z državo članico, in ki opravlja delo na plovilu, ki pluje pod zastavo druge tretje države po različnih delih sveta – Dovolj tesna povezava med delovnim razmerjem in ozemljem Unije – Vključitev (Uredba Sveta št. 1408/71) Socialna varnost – Delavci migranti – Zakonodaja, ki se uporablja – Delavec s stalnim prebivališčem v državi članici, ki je zaposlen pri podjetju s sedežem na ozemlju Švicarske konfederacije, ki je tretja država, ki je za namene Uredbe št. 1408/71 izenačena z državo članico, in ki opravlja delo na plovilu, ki pluje pod zastavo druge tretje države po različnih delih sveta – Uporaba zakonodaje države sedeža delodajalca na podlagi merila navezne okoliščine – Meje – Uporaba navedene zakonodaje, ki privede do vključitve v sistem prostovoljnega zavarovanja ali do nevključitve v sistemov socialnega zavarovanja – Podvrženost tega delavca zakonodaji države članice njegovega prebivališča (Uredba Sveta št. 1408/71, člen 14(2)(a))

Uredbo št. 1408/71 v različici po spremembi in posodobitvi z Uredbo št. 118/97, kakor je bila spremenjena z Uredbo št. 307/1999, je treba razlagati tako, da zaposlena oseba, ki je državljan države članice, v kateri prebiva in v kateri so obdavčeni njeni prihodki, ki opravlja delo na plovilu za polaganje cevovodov, ki pluje pod zastavo tretje države po različnih delih sveta, med drugim po delu epikontinentalnega pasu, ki meji na nekatere države članice, in ki je bila prej zaposlena pri podjetju s sedežem v državi članici njenega prebivališča, zamenja delodajalca in je odslej zaposlena pri podjetju s sedežem na ozemlju Švicarske konfederacije, ki je tretja država, ki je za namene Uredbe št. 1408/71 izenačena z državo članico, pri tem pa še naprej prebiva v isti državi članici in pluje z istim plovilom, spada na osebno področje uporabe te uredbe. Namreč, le okoliščina, da delavec opravlja dejavnosti zunaj ozemlja Unije, ne zadošča za izključitev uporabe predpisov Unije o prostem gibanju delavcev, dokler delovno razmerje ohranja dovolj tesno povezavo s tem ozemljem. V zvezi s tem je treba navesti, da dovolj tesna povezava med zadevnim delovnim razmerjem in ozemljem Unije izhaja zlasti iz okoliščine, da je državljana Unije s stalnim prebivališčem v državi članici zaposlilo podjetje s sedežem v drugi državi članici, za katero ta državljan opravlja svoje dejavnosti. (Glej točke 42, 43 in 45 ter točko 1 izreka.) Določbe iz naslova II Uredbe št. 1408/71 v različici po spremembi in posodobitvi z Uredbo št. 118/97, kakor je bila spremenjena z Uredbo št. 307/1999, ki urejajo določitev nacionalne zakonodaje, ki se uporablja, je treba razlagati tako, da za državljana države članice ali Švicarske konfederacije, ki je za namene uporabe te uredbe izenačena z državo članico, ki opravlja plačano zaposlitev na krovu plovila, ki pluje pod zastavo druge tretje države zunaj ozemlja Unije, vključno z epikontinentalnim pasom države članice, vendar je zaposlen pri podjetju s sedežem na ozemlju Švicarske konfederacije, velja zakonodaja države sedeža njegovega delodajalca. Namreč, zakonodaja, ki se uporablja, izhaja iz določb naslova II te uredbe, ob upoštevanju okoliščin, ki zadevni položaj povezujejo z zakonodajo držav članic. Če delavec ne prebiva na ozemlju ene od držav članic, v kateri opravlja dejavnost, se običajno uporabi pravo sedeža ali stalnega prebivališča delodajalca. Ta ugotovitev je podprta s členom 14(2)(a), prvi stavek, Uredbe št. 1408/71, ki je določba – ki prikazuje sistematiko te uredbe glede oseb, ki opravljajo predvsem mobilno delo, ki se opravlja v takih okoliščinah, da njegovega opravljanja ni mogoče povezati z nekim natančno določenim krajem – v skladu s katero za te osebe velja zakonodaja države članice sedeža delodajalca. Namreč, čeprav ta določba, kakor je razvidno iz njenega naslova, vsebuje pravila za zaposlene osebe, ki niso mornarji, je položaj delavca, ki opravlja plačano zaposlitev zunaj ozemlja Unije na krovu plovila, ki pluje pod zastavo tretje države, primerljiv s položajem oseb, na katere se navedena določba neposredno nanaša, če ne država, pod zastavo katere pluje plovilo, ne kraj opravljanja dela nista povezana z zakonodajo ene od držav članic. Če pa bi v skladu z navedeno uredbo uporaba te zakonodaje privedla do vključitve v sistem prostovoljnega zavarovanja ali ne bi privedla do vključitve v nobenega od sistemov socialnega zavarovanja, bi za tega državljana veljala izključno zakonodaja države članice njegovega prebivališča. (Glej točke od 57 do 60 in 64 ter točko 2 izreka.)

Zadeva C‑266/13

L. Kik

proti

Staatssecretaris van Financiën

(Predlog za sprejetje predhodne odločbe,

ki ga je vložilo Hoge Raad der Nederlanden)

„Predhodno odločanje — Socialna varnost — Uredba (EGS) št. 1408/71 — Sporazum med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb — Državljan države članice, v kateri ima prebivališče, ki je zaposlen na krovu plovila za polaganje cevovodov, ki pluje pod zastavo tretje države — Delavec, prvotno zaposlen pri podjetju s sedežem na Nizozemskem, nato pa pri podjetju s sedežem v Švici — Delo, ki se je zaporedoma opravljalo v epikontinentalnem pasu, ki meji na tretjo državo, v mednarodnih vodah in v delu epikontinentalnega pasu, ki meji na nekatere države članice — Osebno področje uporabe navedene uredbe — Določitev zakonodaje, ki se uporablja“

Povzetek – Sodba Sodišča (peti senat) z dne 19. marca 2015

Socialna varnost — Delavci migranti — Zakonodaja Unije — Področje osebne uporabe — Delavec s stalnim prebivališčem v državi članici, ki je zaposlen pri podjetju s sedežem na ozemlju Švicarske konfederacije, ki je tretja država, ki je za namene Uredbe št. 1408/71 izenačena z državo članico, in ki opravlja delo na plovilu, ki pluje pod zastavo druge tretje države po različnih delih sveta — Dovolj tesna povezava med delovnim razmerjem in ozemljem Unije — Vključitev (Uredba Sveta št. 1408/71) Socialna varnost — Delavci migranti — Zakonodaja, ki se uporablja — Delavec s stalnim prebivališčem v državi članici, ki je zaposlen pri podjetju s sedežem na ozemlju Švicarske konfederacije, ki je tretja država, ki je za namene Uredbe št. 1408/71 izenačena z državo članico, in ki opravlja delo na plovilu, ki pluje pod zastavo druge tretje države po različnih delih sveta — Uporaba zakonodaje države sedeža delodajalca na podlagi merila navezne okoliščine — Meje — Uporaba navedene zakonodaje, ki privede do vključitve v sistem prostovoljnega zavarovanja ali do nevključitve v sistemov socialnega zavarovanja — Podvrženost tega delavca zakonodaji države članice njegovega prebivališča (Uredba Sveta št. 1408/71, člen 14(2)(a))